

**Република Србија**

**Канцеларија за управљање јавним улагањима**

**Објављује**

**Међународни позив за тендер**

**Набавка** **опреме за нову зграду Института за кардиоваскуларне болести – Дедиње 2, Београд**

**(Procurement of equipment for new building of Institute for cardiovascular disease – Dedinje 2, Belgrade) ИОП/51-2021/УХИ (IOP/51-2021/UHI)**

Република Србија је закључила уговоре о кредиту са Банком за развој Савета Европе за финансирање пројекта „Унапређење инфраструктуре у области здравствене заштите у Србији“ и намерава да део средстава из овог кредита искористи за плаћања по уговору за потпројекат: Институт за кардиоваскуларне болести – Дедиње 2, Београд.

На основу члана 11. став 2. Закона о јавним набавкама („Сл. гласник РС бр. 91/19“), те у складу са Оквирним споразумом потписаним између Републике Србије и Банке за развој Савета Европе ЛД1981(2018) дана 15. априла 2019. године, Канцеларија за управљање јавним улагањима покреће међународни отворени поступак јавне набавке чији је предмет: **Набавка опреме за нову зграду Института за кардиоваскуларне болести – Дедиње 2, Београд (Procurement of equipment for new building of Institute for cardiovascular disease – Dedinje 2, Belgrade)**, број **ИОП/51-2021/УХИ (IOP/51-2021/UHI).**

Канцеларија за управљање јавним улагањима, као Наручилац, позива квалификоване понуђаче да учествују у набавци медициснке опреме која обухвата 12 лотова, са следећим процењеним вредностима:

**Лот 1-Операционо одељење:** 3.392.550,00 евра без ПДВ;

**Лот 2-Интензивна нега:** 2.646.050,00 евра без ПДВ;

**Лот 3- Стерилизација:** 1.772.300,00 евра без ПДВ;

**Лот 4- Хибридна операциона сала:** 1.775.000,00 евра без ПДВ;

**Лот 5- Дигитални кардиоваскуларни и неуроангиографски системи са додатном опремом и прибором:** 3.000.000,00 евра без ПДВ;

**Лот 6- Лабораторија:** 708.000,00 евра без ПДВ;

**Лот 7- Телеметријски мониторинг пацијената:** 900.000,00 евра;

**Лот 8- Дијагностика:** 782.800,00 евра без ПДВ;

**Лот 9- Ултразвучни уређај за интервенције и дијагностику:** 2.075.000,00 евра без ПДВ;

**Лот 10- Медицински намештај:** 714.750,00 евра без ПДВ;

**Лот 11- Инструменти:** 897.550,00 евра без ПДВ;

**Лот 12- Магнетна резонаца 1.5 Т:** 1.300.000,00 евра без ПДВ.

Место испоруке: Институт за кардиоваскуларне болести – Дедиње 2, Београд, Хероја Милана Тепића бр. 1, 11040 Београд, Србија.

Уговор о набавци ће бити закључен са најповољнијим понуђачем у међунарoдном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од октобра 2021. до децембра 2021. године.

**Критеријум за оцену понуда за лотове број: 1, 2, 3, 4, 5, 6, 7, 8, 9, 10 и 11 је „Најнижа понуђена цена".** **Рангирање понуда ће се спровести на основу тог критеријума.**

**Критеријум за оцену понуда за лот 12 - Магнетна резонаца 1.5Т је „Економски најповољнија понуда“. Рангирање понуда ће се спровести на основу тог критеријума**

Сва лица су позвана да учествују.

Подношење понуде са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: procurement.rd@pim.gov.rs.

Услови за учешће и остали елементи набавке детаљно су одређени конкурсном документацијом. Комплетна тендерска документација на енглеском језику ће бити објављена и доступна за преузимање свим заинтересованим лицима на веб страници Наручиоца: http://www.obnova.gov.rs/cirilica/javne-nabavke

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив. Износ и валута финансијског обезбеђења је одређена тендерском документацијом.

Крајњи рок за подношење понуда је 03. август 2021. године до 11 часова пре подне.

Понуде морају бити достављене у затвореним ковертама са назнаком: „ИОП/51-2021/УХИ – Набавка опреме за нову зграду Института за кардиоваскуларне болести – Дедиње 2, Београд (Procurement of equipment for new building of Institute for cardiovascular disease – Dedinje 2, Belgrade), на адресу: улица Немањина бр.22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима.

Отварање понуда биће обављено на адреси: улица Крунска 58, Београд, дана 03. августа 2021. године у 13 часова.

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.